L'Euroregió Pirineus Mediterrània és una iniciativa conjunta dels Governs d'Aragó, Catalunya, Illes Balears i dels consells regionals de Languedoc-Roussillon i Midi-Pyrénées, que varen subscriure la Declaració constitutiva de l'Euroregió l'octubre de 2004.
L'Euroregió neix com una coordinació política entre les cinc regions sòcies, en la qual es vol evitar mecanismes rígids i mantenir la capacitat de donar suport a projectes proposats pels actors socials, institucionals i econòmics.
Els eixos d'actuació de l'Euroregió Pirineus Mediterrània són projectar l'Euroregió en els àmbits euroregional, estatal, europeu i internacional, accelerar la disposició d'infraestructures estratègiques necessàries per a un desenvolupament sostenible de l'Euroregió, impulsar sectors econòmics d'interès compartit i amb un alt valor afegit, desenvolupar l'Euroregió universitària i científica, donar una dimensió ciutadana a l'Euroregió, atendre la problemàtica transfronterera i ser un referent clau a la Mediterrània Occidental.
Un dels projectes de l'Euroregió Pirineu Mediterrània és constituir una Agrupació Europea de Cooperació Territorial (AECT), entitat amb personalitat jurídica pròpia que permetrà dotar l'Euroregió d'una estructura administrativa per a la gestió de projectes.
L'AECT és un nou instrument de cooperació creat per la Unió Europea l'any 2006 que ha de permetre l'articulació de projectes de cooperació territorial i així assolir de manera més eficaç els objectius comuns.
El Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya atribueix al Departament de la Vicepresidència les competències relatives a la promoció exterior de la Generalitat, a la coordinació de la participació de la Generalitat en els consorcis i organismes amb altres institucions en l'àmbit de les relacions internacionals, en la coordinació executiva dels organismes governamentals amb competències en l'acció exterior de la Generalitat, entre d'altres.
El Decret 633/2006, de 27 de desembre, regula les funcions i l'estructura de la Secretaria d'Afers Exteriors i estableix a l'article 1.2 que aquesta és l'òrgan de suport a la persona titular de la Vicepresidència en la coordinació de l'acció exterior del Govern de la Generalitat.
D'acord amb l'article 4.d) del Decret 633/2006, de 27 de desembre, correspon a la Direcció General de Relacions Internacionals de la Secretaria d'Afers Exteriors impulsar i coordinar les relacions transfrontereres i interregionals així com la participació catalana en el moviment regional internacional.
Atès el que preveuen el Decret legislatiu 3/ 2002, de 24 de desembre, pel qual s'aprova el Text refós de la Llei de finances públiques de Catalunya; els preceptes de caràcter bàsic de la Llei 38/2003 de 17 de novembre, general de subvencions i el Reial decret 887/2006, de 21 de juliol, pel qual s'aprova el Reglament de la Llei 38/2003 esmentada; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores per a la concessió d'ajuts que fomentin les xarxes euroregionals de cooperació en l'àmbit de l'Euroregió Pirineus Mediterrània, les quals es publiquen a l'annex d'aquesta Ordre.
Es deroga l'Ordre PRE/478/2006, d'11 d'octubre, per la qual s'aproven les bases reguladores per a la concessió d'Ajuts Euroregió a xarxes de cooperació, a la realització d'estudis econòmics i socials de l'Euroregió i a iniciatives que impulsin l'espai mediàtic euroregional en el marc del Programa per a l'impuls de l'Euroregió Pirineus Mediterrània.
Barcelona, 18 de febrer de 2008
Bases reguladores per a la concessió d'ajuts que fomentin les xarxes euroregionals de cooperació en l'àmbit de l'Euroregió Pirineus Mediterrània.1 Objecte
1.1 L'objecte d'aquestes bases és regular el procediment per a la concessió d'ajuts per al foment i la promoció de xarxes euroregionals de cooperació en àmbits d'interès de Catalunya en el marc de l'Euroregió Pirineus Mediterrània.
Les convocatòries corresponents determinaran els àmbits prioritaris d'interès.
1.2 Els ajuts que es concedeixin d'acord amb aquestes bases són compatibles amb altres ajuts que els sol·licitants hagin obtingut amb la mateixa finalitat d'altres entitats, públiques i privades, sempre que es comuniqui en el moment de la sol·licitud de subvenció a l'òrgan concedent.
1.3 L'import de l'ajut, en cap cas, podrà ser d'una quantia que, aïlladament o en concurrència amb altres subvencions, ajuts, ingressos o recursos, superi el cost de l'activitat subvencionada..2 Destinataris
2.1 Poden sol·licitar aquests ajuts les persones jurídiques, públiques o privades, que treballin dins una xarxa de cooperació d'àmbit euroregional (xarxes formals), com també les xarxes de cooperació d'àmbit euroregional sense personalitat jurídica (xarxes informals) integrades per persones jurídiques públiques o privades.
2.2 Als efectes d'aquesta ordre es consideren xarxes d'àmbit euroregional aquelles que vinculen a persones jurídiques, públiques o privades, d'almenys quatre de les cinc regions membres de l'Euroregió Pirineus Mediterrània (Aragó, Catalunya, Illes Balears, Llenguadoc-Rosselló i Migdia-Pirineus), amb la possibilitat de vincular, a més, altres regions de la Unió Europea, de la conca mediterrània i el Principat d'Andorra..3 Requisits dels destinataris
En el supòsit de xarxes de cooperació sense personalitat jurídica cal que hi hagi una única entitat domiciliada a Catalunya que actuï en qualitat de representant davant l'Administració de la Generalitat de Catalunya, pel que fa a les obligacions establertes a les bases i a la signatura del document d'acceptació de la subvenció concedida.
En aquest cas, cadascuna de les entitats rep la consideració de beneficiari i cal que tant a la sol·licitud com a la resolució de concessió constin: els compromisos d'execució assumits per cadascun d'ells, l'import de la subvenció que s'ha d'aplicar a cadascun d'ells, el nomenament d'una persona representant o apoderada única de l'agrupació amb poders notarials per complir les obligacions que els corresponen com a beneficiaris.
Aquesta agrupació no podrà ser dissolta fins que no hagi passat els termini de prescripció per al reintegrament de les subvencions i els de les prescripcions, infraccions i sancions, regulats en els articles 100 del Text refós de la Llei de finances públiques de Catalunya i 65 de la Llei general de subvencions, respectivament..4 Quantia
4.1 L'import de l'ajut no pot ser superior en cap cas al 80% del cost total de l'activitat subvencionada.
La quantia de l'ajut es determinarà d'acord amb els criteris establerts a l'apartat 7 d'aquestes bases reguladores i tenint en consideració les disponibilitats pressupostàries i la puntuació obtinguda..5 Presentació de sol·licituds
5.1 Les sol·licituds per obtenir els ajuts regulats per aquesta Ordre s'hauran de presentar mitjançant els models d'impresos normalitzats que es poden obtenir a la pàgina web http://www.gencat.cat/afersexteriors.
5.2 El termini de presentació de les sol·licituds és el que determini la corresponent convocatòria.
5.3 Les sol·licituds han de ser presentades a la Direcció General de Relacions Internacionals de la Secretaria d'Afers Exteriors a l'adreça que es determini a la convocatòria corresponent, o mitjançant qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini establert a la convocatòria corresponent..6 Documentació
6.1 Les sol·licituds han d'anar acompanyades de la documentació següent:
a) Una còpia compulsada de la documentació que acrediti la constitució de l'entitat, la inscripció d'aquesta en el registre corresponent i el seu NIF.
b) Còpies compulsades dels documents que acreditin les facultats atorgades a la persona representant de l'entitat, o agrupació sense personalitat jurídica (nomenament, poders, etc.) i el seu DNI.
c) Memòria explicativa de la xarxa euroregional de cooperació on consti la justificació, els objectius, les entitats vinculades a la xarxa, el mètode de presa de decisió de la xarxa, el pla de treball i el calendari.
El pla de treball ha de tenir un màxim de 10 fulls.
d) El pressupost per a activitats de la xarxa durant el termini d'execució de l'activitat, detallat per conceptes.
e) Descripció breu de la xarxa de cooperació i dels seus objectius i actuacions (un màxim de 500 paraules).
Els projectes han de presentar totes les dades referents a persones desagregades per sexes, sempre que estiguin disponibles, i han d'emprar un llenguatge no discriminatori amb l'objecte de garantir-ne la seva qualitat.
f) Declaració on consti si s'han demanat o s'han obtingut altres ajuts per a la mateixa finalitat, i el volum d'aquest finançament.
Si no se n'han demanat o obtingut, també cal declarar-ho.
Aquesta declaració s'inclou al full de sol·licitud de l'ajut.
g) Declaració responsable que en la seva persona no concorre cap de les prohibicions establertes als apartats 2 i 3 de l'article 13 de la Llei 38/2003, de 17 de novembre, general de subvencions.
El model es pot trobar a la web de la Secretaria d'Afers Exteriors [URL].
h) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat així com de les obligacions amb la Seguretat Social, inclosa en el formulari de sol·licitud normalitzat, en el moment de sol·licitud de la subvenció.
La signatura de la sol·licitud de la subvenció o de l'ajut per part del possible beneficiari/ària implica l'autorització a l'Administració de la Generalitat de Catalunya per a la funció de comprovació de les dades relatives al compliment de les obligacions tributàries amb l'Estat i amb la Generalitat de Catalunya.
En cas que el sol·licitant denegui de forma expressa aquest consentiment, haurà de presentar la documentació acreditativa d'estar al dia de les seves obligacions tributàries.
Respecte al compliment de les obligacions amb la Seguretat Social, caldrà que el beneficiari/ària, amb el pagament previ de la corresponent subvenció o ajut aporti el corresponent certificat.
i) Imprès de domiciliació bancària que es pot trobar a la web de la Secretaria d'Afers Exteriors [URL].
j) Declaració responsable de donar compliment d'aquells requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística que els siguin exigibles.
k) Declaració responsable, si és el cas, de donar compliment de l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, o el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva.
l) Declaració de no tenir cap deute contret amb l'Administració de la Generalitat de Catalunya i les seves entitats autònomes.
6.2 No cal aportar els documents indicats en la base 6.1, apartats a) i b), en cas que l'entitat sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
En aquest supòsit cal indicar clarament la data i l'òrgan o dependència en què van ser presentats i el procediment al què feia referència.
Si l'òrgan gestor, per causes alienes a la seva actuació, no pot aconseguir els documents, ha de requerir l'entitat sol·licitant perquè els aporti en el termini de quinze dies hàbils.
6.3 Cas que la documentació presentada no sigui completa, l'òrgan competent demanarà a l'entitat sol·licitant que la completi en un termini de deu dies hàbils d'acord amb l'article 71 de la Llei 30/92 de règim jurídic de les administracions públiques i procediment administratiu comú.
A més, quan ho consideri convenient, per tenir un coneixement més ampli de les activitats per a les quals es demana l'ajut, podrà demanar qualsevol informació relacionada amb caràcter addicional.
6.4 En el cas de xarxes sense personalitat jurídica, cadascuna de les entitats que la formen han de presentar la documentació que s'indica en aquesta base, o bé el seu equivalent a l'estat francès, en funció de la seva condició de beneficiari, i sempre que sigui aplicable..7 Criteris de valoració
7.1 Les sol·licituds seran valorades amb els criteris següents:
a) Les xarxes que vinculin a entitats de reconeguda solvència i/o representativitat en el seu àmbit d'activitat específic.
b) Les xarxes que desenvolupin o es proposin desenvolupar objectius rellevants per a l'Euroregió i ben definits, basats en un pla de treball rigorós i adequat a l'àmbit de la xarxa i que estigui explicat amb claredat.
c) Les xarxes que prevegin una participació directa en xarxes, fòrums o programes de cooperació, del seu àmbit d'activitat, d'àmbit estatal (França o Espanya), europeu o euromediterrani; o, alternativament, la concertació o la coordinació de la participació directa dels seus membres en aquestes xarxes, fòrums o programes de cooperació d'àmbit territorial superior.
7.2 Entre els treballs que obtinguin la mateixa puntuació total es dóna prioritat, en primer lloc, a aquells que hagin obtingut una puntuació més alta en el criteri de reconeixement i representació (criteri a) de l'apartat anterior) i, en segon lloc, aquells que hagin obtingut una puntuació més alta en el criteri de participació en àmbits territorials de cooperació superiors (criteri c) de l'apartat anterior).
Entre els treballs que, una vegada aplicades les dites previsions, obtinguin la mateixa puntuació total es prioritzaran aquells projectes on la responsabilitat de la seva direcció correspongui a dones..8 Procediment de concessió i tramitació
El procediment de concessió d'aquests ajuts és el de concurrència competitiva.
8.2 L'òrgan instructor és la persona titular de la Direcció General de Relacions Internacionals de la Secretaria d'Afers Exteriors del Departament de la Vicepresidència i resol la persona titular de la Secretaria d'Afers Exteriors.
8.3 Les sol·licituds són analitzades per una comissió per a l'estudi i avaluació de les sol·licituds presentades d'acord amb els criteris establerts a l'apartat 7 d'aquestes bases.
Aquesta comissió és presidida per la persona titular de la Direcció General de Relacions Internacionals de la Secretaria d'Afers Exteriors.
Forma part de la comissió la persona titular de la Secretaria Tècnica de l'Euroregió Pirineus Mediterrània i cinc persones expertes, representants dels Departaments de l'Administració de la Generalitat competents en la matèria, d'acord amb els àmbits prioritaris d'actuació que es fixin les respectives convocatòries, designades per la Secretaria d'Afers Exteriors a proposta dels respectius departaments.
També formarà part de la comissió, amb veu però sense vot, un representant de la Secretaria d'Afers Exteriors que actuarà com a secretari/ària.
8.4 Amb l'objectiu d'assolir la paritat de gènere la comissió d'avaluació tendirà, en la mesura del possible, a assolir la participació equilibrada entre dones i homes.
8.5 L'incompliment dels requisits establerts en aquestes bases o del termini de presentació de sol·licituds que estableixin les convocatòries corresponents, representa la inadmissió de la sol·licitud.
La manca de presentació dels documents que preveu la base 6 en el termini de deu dies hàbils i amb el requeriment previ d'esmena comporta el desistiment de la sol·licitud.
Prèviament a la valoració de les sol·licituds, l'òrgan instructor ha de resoldre sobre la inadmissió o desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant la persona titular de la Secretaria d'Afers Exteriors del Departament de la Vicepresidència en el termini d'un mes a comptar de la recepció de la notificació..9 Resolució i notificació
9.1 La persona titular de la Secretaria d'Afers Exteriors resol l'adjudicació de les subvencions.
La resolució d'adjudicació es publicarà, mitjançant la seva exposició pública, en un termini màxim de 6 mesos a comptar de la data de publicació de la convocatòria corresponent.
L'exposició pública de la resolució del procediment, degudament motivada d'acord amb els criteris de valoració establerts a la base 7, s'efectuarà en el tauler d'anuncis de la seu de la Secretaria d'Afers Exteriors del Departament de la Vicepresidència, en l'adreça que s'indicarà a la corresponent convocatòria.
En tot cas, la notificació administrativa té lloc en el moment en què es penja la resolució que finalitza el procediment al tauler d'anuncis abans indicat, d'acord amb l'article 59.6 b) de la Llei 30/1992, de 26 de novembre, del règim jurídic de les administracions públiques i del procediment administratiu comú.
A la notificació ha de constar que la resolució no exhaureix la via administrativa i ha d'establir els recursos que corresponguin.
9.2 Transcorregut el termini màxim de 6 mesos sense que s'hagi dictat i notificat la resolució expressa, els/les sol·licitants podran entendre desestimades les seves sol·licituds per silenci administratiu..10 Publicitat
La Secretaria d'Afers Exteriors donarà publicitat de les beques atorgades mitjançant l'exposició pública de la resolució d'adjudicació tal com es preveu a la base 9 així com mitjançant la seva pàgina web http://www.gencat.cat/afersexteriors.
Els ajuts d'import igual o superior a 3.000 euros també es publicaran al Diari Oficial de la Generalitat de Catalunya.
Així mateix, les persones interessades podran conèixer l'estat de tramitació del procediment mitjançant la consulta a la pàgina web esmentada..11 Justificació
11.1 Les entitats destinatàries han de presentar un compte justificatiu amb aportació de justificants de despeses a l'òrgan concedent en el termini comprès entre l'endemà de la notificació de la resolució de la convocatòria i el dia 2 de novembre de l'any de publicació de la convocatòria corresponent.
Aquest compte justificatiu ha d'incloure la documentació següent:
a) Memòria d'actuació que justifiqui el compliment de les condicions exigides en aquestes bases reguladores, amb indicació de les activitats fetes i els resultats obtinguts,
b) Memòria econòmica justificativa del cost de les activitats fetes amb:
b.1) Relació classificada de les despeses i inversions de l'activitat (identificació del creditor i del document, import en euros, data d'emissió i, si escau, data de pagament) i possible desviació respecte el cost pressupostat.
b.2) Factures o altres documents de valor probatori equivalent i, si escau, documentació acreditativa del document.
b.3) Indicació, si escau, dels criteris de repartiment dels costos generals i/o indirectes incorporats en la relació prevista a l'apartat b.1).
b.4) Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència..12 Forma de pagament
El 80 % de l'import de l'ajut s'atorga en el moment de la concessió.
El 20% restant s'abona un cop presentats els justificants de despesa previstos a la base 11..13 Altres obligacions de les entitats destinatàries
L'entitat beneficiària de l'ajut haurà de complir les obligacions establertes per la Llei 38/2003, de 17 de novembre, general de subvencions i, en tot cas, les que s'expressen a continuació:
b) Realitzar l'activitat que fonamenta la concessió de l'ajut i acreditar-ho davant la Secretaria d'Afers Exteriors.
c) Justificar l'ajut d'acord amb el que s'estableix a la base 11 d'aquest annex, en el termini que s'especifica a la base esmentada.
d) Conservar els justificants originals i l'altra documentació relacionada amb l'ajut atorgat durant un període mínim de cinc anys.
e) Presentar, a la seu de la Secretaria d'Afers Exteriors les propostes de qualsevol canvi que, dins la mateixa finalitat, es puguin produir en la destinació de l'ajut.
Sense perjudici del que estableix la base 7 d'aquest annex, la proposta es considerarà acceptada si no hi ha manifestació en sentit contrari en el termini de 15 dies hàbils a comptar a partir de la data de recepció de la notificació a la seu de la Secretaria d'Afers Exteriors
f) Notificar a la Secretaria d'Afers Exteriors l'obtenció d'ajuts per a la mateixa finalitat, a més de les ja consignades a la sol·licitud procedents de qualsevol de les administracions o entitats públiques o privades, nacionals o internacionals.
Si l'entitat beneficiària obté un finançament addicional, la Secretaria d'Afers Exteriors podrà minorar les aportacions previstes o aprovades per a la mateixa activitat.
Aquesta comunicació s'ha de fer tan bon punt es conegui i, en tot cas, abans de justificar l'aplicació que s'ha donat a la subvenció.
g) Facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o d'altres òrgans competents, d'acord amb la normativa de la Generalitat de Catalunya en matèria de subvencions.
h) Incloure el logotip de la Secretaria d'Afers Exteriors de la Generalitat de Catalunya, precedit de l'esment.amb la col·laboració de., així com el logotip.Amb l'Euroregió. a tots els elements informatius i publicitaris relacionats amb les activitats subvencionades.
En el moment de justificar la subvenció les entitats beneficiàries han de lliurar, si és el cas, a la Secretaria d'Afers Exteriors quatre exemplars de tot el material de promoció editat..14 Revocació i renúncies voluntàries a la subvenció
14.1 Són causes de revocació de les subvencions que preveuen aquestes bases reguladores aprovades per aquesta Ordre, les que es contemplen als articles 99 i 100 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre; l'article 37 de la llei 38/2003, de 17 de novembre, general de subvencions, i l'incompliment dels requisits que estableixen els article 32.1, 32.3 i 36.4 de la Llei 1/1998, de 7 de gener, de política lingüística.
14.2 La Secretaria d'Afers Exteriors pot iniciar el corresponent procediment de revocació total o parcial, i exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques; Llei 38/2003, de 17 de novembre, general de subvencions, en cas d'incompliment de les condicions establertes en aquestes bases.
14.3 Les entitats beneficiàries únicament podran renunciar totalment o parcialment a la subvenció atorgada per motius justificats i abans que finalitzi el termini establert en aquestes bases per presentar les justificacions indicades.
Qualsevol renúncia posterior podrà comportar l'inici d'un expedient de revocació, amb les indemnitzacions que corresponguin..15 Normativa aplicable
En tot allò no previst expressament per aquestes bases són d'aplicació els preceptes continguts al capítol 9 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en els seus precepte bàsics; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya que sigui d'aplicació a l'exercici corresponent, i la resta de normativa aplicable.